**projektas**

**reg. Nr. T-253**

**2.12. darbotvarkės klausimas**

**Pasvalio rajono savivaldybės taryba**

**Sprendimas**

DĖL lėšų skyrimo iš pasvalio rajono savivaldybės biudžeto sveikatos apsaugos politikos įgyvendinimo ir sporto programos pagal priemonę „nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti“

2020 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Pasvalio rajono nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti tvarkos aprašu, patvirtintu Pasvalio rajono savivaldybės tarybos 2017 m. gruodžio 20 d. sprendimu Nr. T1-286 ,,Dėl Pasvalio rajono nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti tvarkos aprašo patvirtinimo“ (su visais aktualiais pakeitimais), 2, 3, 11, 13, 17, 20 punktais, Pasvalio rajono savivaldybės tarybos 2020 m. lapkričio 25 d. sprendimu Nr. T1-223 ,,Dėl Pasvalio rajono savivaldybės tarybos 2020 m. vasario 26 d. sprendimo Nr. T1-28 ,,Dėl Pasvalio rajono savivaldybės 2020 metų biudžeto patvirtinimo“ pakeitimo“ ir atsižvelgdama į sporto klubų ir viešųjų įstaigų paraiškas, pateiktas ir užregistruotas Savivaldybėje 2019 m. gruodžio mėnesį, bei į Visuomeninės sporto tarybos 2020 m. gruodžio 7 d. posėdžio protokolą Nr. TSP-3, Pasvalio rajono savivaldybės taryba nusprendžia:

1. Skirti VšĮ ,,SSK“ 100 000,00 eurų iš Savivaldybės biudžeto Sveikatos apsaugos politikos įgyvendinimo ir sporto programos pagal priemonę 09.02.01.02.06 ,,Nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti“.

2. Įgalioti Pasvalio rajono savivaldybės administracijos direktorių Povilą Balčiūną teisės aktų nustatyta tvarka pasirašyti sutartį.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

vyriausiasis specialistas

Rimantas Savickas

2020 -12-07 tel. 8 658 34 202

Suderinta DVS Nr. RTS-272

Pasvalio rajono savivaldybės tarybai

**AIŠKINAMASIS RAŠTAS**

|  |
| --- |
| dėl lėšų skyrimo iš pasvalio rajono savivaldybės biudžeto sveikatos apsaugos politikos įgyvendinimo ir sporto programos pagal priemonę „nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti“ |

**2020-12-07**

Pasvalys

1. **Problemos esmė.**

Vadovaujantis Pasvalio rajono nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti tvarkos aprašu, patvirtintu Savivaldybės tarybos 2017 m. gruodžio 20 d. sprendimu Nr. T1-286 ,,Dėl Pasvalio rajono nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti tvarkos aprašo patvirtinimo“ (su visais aktualiais pakeitimais) 2, 3, 11, 13, 17, 20 punktais ir atsižvelgiant į Visuomeninės sporto tarybos 2020 m. gruodžio 7 d. posėdžio protokolą Nr. TSP-3, VšĮ ,,SSK“ krepšinio komandai ,,Pieno žvaigždės“, siūloma skirti 100,0 tūkst. Eur iš Savivaldybės biudžeto Sveikatos apsaugos politikos įgyvendinimo ir sporto programos pagal priemonę 09.02.01.02.06 ,,Nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti“.

Visuomeninės sporto tarybos posėdyje buvo apsvarstyta galimybė skirti papildomą finansavimą 100,0 tūkst. Eur sporto klubams ir viešosioms įstaigoms. Esant ekstremaliai situacijai dėl koronaviruso pandemijos, sporto klubai ir viešosios įstaigos nedirba, išskyrus ,,Pieno žvaigždžių“ komandą. Todėl pasitarus Visuomeninės sporto tarybos posėdyje, nutarta vienbalsiai siūlyti finansavimą 100,0 tūkst. Eur, skirti VšĮ ,,SSK“ ,,Pieno žvaigždžių“ komandai.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

1. **Skaičiavimai, išlaidų sąmatos, finansavimo šaltiniai.**

Finansavimas skiriamas iš Savivaldybės biudžeto lėšų.

1. **Numatomo teisinio reguliavimo poveikio vertinimo rezultatai, galimos neigiamos.**

**priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

**-**

**6. Sprendimo projekto iniciatoriai.**

Visuomeninė sporto taryba.

1. **Sprendimo projekto rengimo metu gauti specialistų vertinimai ir išvados.**

**-**

PRIDEDAMA. Visuomeninės sporto tarybos 2020 m. gruodžio 7 d. posėdžio protokolas Nr. TSP-3.

Švietimo ir sporto skyriaus vyriausiasis specialistas Rimantas Savickas